Алёна Кезік, якая працуе настаўніцай пачатковых класаў у Жодзішкаўскім яслях-садзе — сярэдняй школе Смаргонскага раёна, вельмі важным лічыць атрыманне ў школе маладога педагога новых ведаў па сучасных тэхналогіях правядзення ўрока. Жанчына за нядоўгі час працы чацвёрты раз удзельнічае ў розных формах навучання: двойчы станавілася слухачом курсаў у ГрАІРА, была ўдзельніцай фестывалю педагагічных ідэй, а зараз — школы маладых педагогаў. Алёне Мікалаеўне таксама вельмі спадабалася наведванне Гродзенскага інстытута развіцця адукацыі і Цэнтра пясочнай тэрапіі, экскурсія па Гродне.